Þórunn Hulda Sveinbjörnsdóttir

Starfsferill

Þórunn var árið 1986 kosin varaformaður starfsmannafélagsins Sóknar og varð formaður árið 1987 er hún tók við af Aðalheiði Bjarnfreðsdóttur. Í desember 1998 sameinuðust verkalýðsfélögin Sókn og Dagsbrún og til varð Efling, en þar varð Þórunn 1. varaformaður. Þórunn sat í miðstjórn ASÍ um langt skeið. Þórunn var jafnframt skipuð í stjórn Sambands almennra lífeyrissjóða og varð síðar formaður. Þórunn var kosin formaður eldri borgara í Reykjavík árið 2013 og árið 2017 var hún kosin formaður Landssambands eldri borgara. Þórunn var skipuð í stjórn Öldrunaráðs Íslands og varð síðar formaður. Þórunn var einnig formaður framkvæmdasjóðs aldraðra um nokkurra ára skeið og sat í Jafnréttisráði og úthlutunarnefnd útflutningsverðlauna.

Viðurkenningar

Á Starfsmenntaverðlaununum 2007 hlaut Þórunn H. Sveinbjörnsdóttir viðurkenningu í flokki einstaklinga fyrir framlag sitt til starfs-, sí- og endurmenntunar á Íslandi. Verðlaunin voru afhent við hátíðlega athöfn þann 23. nóvember 2007 og forseti Íslands afhenti henni verðlaunin.

Þórunn var á Bessastöðum þann 17.júní 2015 sæmd riddarakrossi hinnar íslensku fálkaorðu fyrir störf að verkalýðsmálum og velferð

Þórunn hlaut árið 2022 viðurkenningu frá Öldrunarráði Íslands fyrir langt og farsælt starf í þágu eldri borgara 

https://olafur.forseti.is/Falkaordan/Falkaordan2015/index.html
https://www.visir.is/g/200771123081/f/skodanir
https://www.oldrunarrad.is/frettir-og-pistlar/192-vidhurkenning-oeldrunarradhs-islands-2022
https://www.althingi.is/altext/cv/is/?nfaerslunr=1095